ช่วงสงกรานต์ผมไปรดน้ำดำหัวผู้ใหญ่มาครับ ผ่านลาดหญ้า สมัยเรียนผมนั่งรถผ่านถนนเส้นนี้เคยนับเล่นๆว่ามีร้านหมูจุ่มบนถนนเส้นนี้กี่ร้านกันแน่ คำตอบคือ นับไม่ถ้วนครับ ทุกตารางนิ้วเลย ผมไม่ได้ชำนาญร้านอาหารย่านนี้เลยสุ่มเลือกเอาร้านที่จัดเสร็จแล้วครับ ผมไปประมาณ5โมงเย็น ได้ร้านนี้ครับ เขียนในเมนูว่า Jต่อม น่าจะเป็นเจ๊ต่อม ซึ่งถ้าหมายถึงเจ้าของร้าน ผมว่าโอเคเลยครับ ดูแลดี กระตือรือร้น ไม่ใส่อารมณ์กับลูกน้อง ช่วงร้านเริ่มคนเยอะ ผมสั่งหมูจุ่มรวมทะเลมาครับ ตับหวานที่บ้านชอบสุกน้อยๆ 2จานเลยครับ เด็กๆไม่ชอบทานตับ แต่ถ้าเป็นตับหวานทานกันได้ครับ ยังมีลาบหมู หอนแครงลวก สด หวานดีครับ ปากเป็ด ผมสั่งย่าง แต่ได้แบบทอดมา ไม่ว่าครับ ลองแบบทอดบ้าง ก็อร่อยดี ไส้ตันทอดกระเทียม ทำออกมาดีกว่าร้านอาหารอื่นๆที่ผมทาน กุ้งแช่น้ำปลา ส้มตำปู คอหมูย่าง บ้านผมกินกันเก่งมากครับ ผมชอบร้านนี้นะ กลับไปอีกแน่ๆ แต่อยากให้ปรับปรุงรสน้ำจิ้มซีฟู้ดครับ มันออกเค็ม เวลากินกุ้งแช่น้ำปลา กับหอนแครงลวก มันทำให้ของที่สดอยู่แล้วไม่อร่อย 